Quisquis catholicorum pia intentione, ut supra. Quapropter noverint quique caractere Christi insigniti, quod nos Poncius scilicet et Bertrannus, precogitantes futurum Dei judicium, hac de causa donamus omnium largitori Domino Jesu Christo et beatis apostolis Petro et Paulo et Cluniensi cœnobio, cui preest domnus Odilo abba, quandam hereditatem, in Arvernensi sitam territorio, ac in villa Rialiaco, medietatem scilicet ipsius villæ cum omnibus ad se pertinentibus, tam intrinsecus quam extrinsecus. Facimus hanc donationem pro remedio animarum omnium fidelium christianorum. Si quis contra insurrexerit, omni maledictioni subjaceat, nisi cito emendaverit. S. Poncius et frater suus Bertrannus, Beraldus, Stephanus, Ebbo, Bernardus clericus, item Stephanus. Rotbertus scripsit mense octobri, regnante Hugone anno VIIII, qui hanc laudavit.